OpenLLM-France/wikimedia huggingface dataset:
# White Sands

White Sands és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 1.323 habitants.

## Demografia

Segons el cens del 2000, White Sands tenia 1.323 habitants, 432 habitatges, i 355 famílies. La densitat de població era de 165,8 habitants per km².
Dels 432 habitatges en un 56% hi vivien nens de menys de 18 anys, en un 72% hi vivien parelles casades, en un 6,9% dones solteres, i en un 17,8% no eren unitats familiars. En el 16,4% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,06 i el nombre mitjà de persones que vivien en cada família era de 3,45.
Per edats la població es repartia de la següent manera: un 37,3% tenia menys de 18 anys, un 9,4% entre 18 i 24, un 39,7% entre 25 i 44, un 13% de 45 a 60 i un 0,5% 65 anys o més.
L'edat mediana era de 27 anys. Per cada 100 dones de 18 o més anys hi havia 103,7 homes.
La renda mediana per habitatge era de 43.500 $ i la renda mediana per família de 47.750 $. Els homes tenien una renda mediana de 40.402 $ mentre que les dones 21.250 $. La renda per capita de la població era de 16.186 $. Aproximadament l'1,5% de les famílies i el 2,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- White Sands». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- White Sands». American Fact Finder. Oficina del Cens dels Estats Units, 12-01-2010.
# Lluís Trias de Bes i Giró

Lluís Trias de Bes i Giró (Barcelona, 1895 - Barcelona, 1974) fou un cardiòleg català.

## Biografia

Era fill de Joan de Déu Trias i Giró i de Rosa Bes Baguer, alhora net de Frederic Trias i Planas. La seva primera esposa fou Carme Terrés Camaló, i en enviudar es casà el 1941 amb Maria Trabal Elias.
Estudià a la Facultat de Medicina de Barcelona, graduant-se el 1918 amb premi extraordinari de Llicenciatura. Tres anys després, guanyà per oposició el càrrec de cap del Departament Mèdic de l'Institut d’Orientació Professional i ingressà en el Cos Mèdic Municipal. El 1924, estudià l'especialitat de Cardiologia a París sota el mestratge del professor Charles Laubry. Va ser un dels fundadors de la revista Ars Médica (1925). Del 1926 al 1928, fou professor auxiliar de Patologia i Clínica Mèdiques.
El 1940, creà l'Institut de Medicina Tropical, una especialitat pràcticament inèdita a l'època. En el període 1940-1961 dirigí l'Hospital d'infecciosos de Barcelona, l'actual Hospital del Mar, on destacà la seva actuació davant les epidèmies barcelonines de febre tifoide, tifus exantemàtic i poliomielitis. Dedicà especial atenció a la patologia cardiocirculatòria de l'ancià, aleshores força oblidada. El 1957 creà el servei de cardiologia i cirurgia cardíaca de l'Hospital de la Creu Roja de Barcelona. Des del 1958 fou president del Col·legi de Metges de Barcelona. També presidí (1959-63) la Sociedad Española de Cardiología. Fou també delegat espanyol a l'Organització Mundial de la Salut i vicepresident del Consell General de Col·legis d'Espanya.

## Família

El seu germà Josep Maria Trias de Bes va ser un jurista i polític català, diputat a Corts durant la restauració borbònica i durant la Segona República, i al Parlament de Catalunya (1932).
La seva germana Montserrat Trias de Bes i Giró estava casada amb el ginecòleg Santiago Dexeus i Font (el seu cunyat, per tant), de manera que era oncle dels germans Josep Maria Dexeus i Trias de Bes i Santiago Dexeus, fundadors de l'Institut Universitari Dexeus.

## Premis

* Gran Creu de Sanitat.
* Gran Creu del Mèrit Civil.
* Medalla d’Or del Consell General de Col·legis de Metges.
* Ordre de Cavaller de la Legió d'Honor.
* Membre d’Honor de l'Acadèmia de Medicina de Roma.

## Obra

* Estudio clínico sobre la terapeútica quinidínica, el 1925, ensems amb Paul Ribière, de París.
* La figura contemporánea de la responsabilidad moral y jurídica del médico, 1968.
* El tabaco y sus secuelas, 1971

## Referències

* 1 2 3 4 5 «Lluís Trias de Bes i Giró». Col·legi Oficial de Metges de Barcelona.
* 1 2 3 «Josep Maria Trias de Bes i Giró». Gran Enciclopèdia Catalana.
# South Shaftsbury

South Shaftsbury és una concentració de població designada pel cens dels Estats Units a l'estat de Vermont. Segons el cens del 2000 tenia 772 habitants.

## Demografia

Segons el cens del 2000, South Shaftsbury tenia 772 habitants, 306 habitatges, i 230 famílies. La densitat de població era de 131,3 habitants per km².
Dels 306 habitatges en un 32,4% hi vivien nens de menys de 18 anys, en un 60,5% hi vivien parelles casades, en un 12,1% dones solteres, i en un 24,8% no eren unitats familiars. En el 21,6% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,6% tenia menys de 18 anys, un 6,5% entre 18 i 24, un 27,6% entre 25 i 44, un 24,2% de 45 a 60 i un 17,1% 65 anys o més.
L'edat mediana era de 40 anys. Per cada 100 dones de 18 o més anys hi havia 91,4 homes.
La renda mediana per habitatge era de 42.708 $ i la renda mediana per família de 46.500 $. Els homes tenien una renda mediana de 30.833 $ mentre que les dones 23.125 $. La renda per capita de la població era de 18.729 $. Entorn del 2,2% de les famílies i l'1,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Shaftsbury». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 13 agost 2010].
* ↑ «Geographic Comparison Table- South Shaftsbury». American Fact Finder. Oficina del Cens dels Estats Units, 12-01-2010.
# Weston (Vermont)

Weston és una població dels Estats Units a l'estat de Vermont. Segons el cens del 2000 tenia 630 habitants.

## Demografia

Segons el cens del 2000, Weston tenia 630 habitants, 283 habitatges, i 174 famílies. La densitat de població era de 6,9 habitants per km².
Dels 283 habitatges en un 21,6% hi vivien nens de menys de 18 anys, en un 52,3% hi vivien parelles casades, en un 6% dones solteres, i en un 38,5% no eren unitats familiars. En el 32,5% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,71.
Per edats la població es repartia de la següent manera: un 18,6% tenia menys de 18 anys, un 3% entre 18 i 24, un 19% entre 25 i 44, un 36,8% de 45 a 60 i un 22,5% 65 anys o més.
L'edat mediana era de 50 anys. Per cada 100 dones de 18 o més anys hi havia 104,4 homes.
La renda mediana per habitatge era de 44.792 $ i la renda mediana per família de 57.500 $. Els homes tenien una renda mediana de 38.250 $ mentre que les dones 24.167 $. La renda per capita de la població era de 36.546 $. Entorn del 2,5% de les famílies i el 8,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Weston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Weston». American Fact Finder. Oficina del Cens dels Estats Units, 12-01-2010.
# Clinchport

Clinchport és una població dels Estats Units a l'estat de Virgínia. Segons el cens del 2000 tenia 77 habitants.

## Demografia

Segons el cens del 2000, Clinchport tenia 77 habitants, 31 habitatges, i 19 famílies. La densitat de població era de 43,7 habitants per km².
Dels 31 habitatges en un 35,5% hi vivien nens de menys de 18 anys, en un 45,2% hi vivien parelles casades, en un 16,1% dones solteres, i en un 38,7% no eren unitats familiars. En el 32,3% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,16.
Per edats la població es repartia de la següent manera: un 26% tenia menys de 18 anys, un 6,5% entre 18 i 24, un 33,8% entre 25 i 44, un 20,8% de 45 a 60 i un 13% 65 anys o més.
L'edat mediana era de 34 anys. Per cada 100 dones de 18 o més anys hi havia 128 homes.
La renda mediana per habitatge era de 31.875 $ i la renda mediana per família de 36.250 $. Els homes tenien una renda mediana de 21.500 $ mentre que les dones 11.250 $. La renda per capita de la població era de 10.485 $. Entorn del 8,7% de les famílies i el 9,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clinchport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Clinchport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# West Hempstead

West Hempstead és una concentració de població designada pel cens dels Estats Units a l'estat de Nova York. Segons el cens del 2000 tenia 18.713 habitants.

## Demografia

Segons el cens del 2000, West Hempstead tenia 18.713 habitants, 6.024 habitatges, i 4.867 famílies. La densitat de població era de 2.716,2 habitants per km².
Dels 6.024 habitatges en un 38,1% hi vivien nens de menys de 18 anys, en un 66,3% hi vivien parelles casades, en un 11% dones solteres, i en un 19,2% no eren unitats familiars. En el 15,9% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,09 i el nombre mitjà de persones que vivien en cada família era de 3,47.
Per edats la població es repartia de la següent manera: un 26,2% tenia menys de 18 anys, un 7,3% entre 18 i 24, un 29,1% entre 25 i 44, un 23% de 45 a 60 i un 14,4% 65 anys o més.
L'edat mediana era de 37 anys. Per cada 100 dones de 18 o més anys hi havia 90,7 homes.
La renda mediana per habitatge era de 71.260 $ i la renda mediana per família de 78.481 $. Els homes tenien una renda mediana de 51.391 $ mentre que les dones 35.871 $. La renda per capita de la població era de 26.732 $. Entorn del 3,4% de les famílies i el 4,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Hempstead». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- West Hempstead». American Fact Finder. Oficina del Cens dels Estats Units, 12-01-2010.
# Colm Bairéad

Colm Bairéad (Dublín, 1981) és un director de cinema i guionista irlandès. Va escriure i dirigir la pel·lícula An Cailín Ciúin (2022).

## Carrera

Nascut a Dublín el 1981, Bairéad va créixer parlant anglès i irlandès a la llar.
An Cailín Ciúin (en anglès: The Quiet Girl), el primer llargmetratge de Bairéad, es va estrenar al 72è Festival Internacional de Cinema de Berlín el 2022 i ha rebut elogis de la crítica Va adaptar el guió de la pel·lícula majoritàriament en irlandès del conte de 2010 "Foster" de Claire Keegan. Als 18ns Irish Film & Television Awards, An Cailín Ciúin va guanyar el premi a la millor pel·lícula i Bairéad va guanyar el premi al millor director, i va ser nominat al Millor pel·lícula internacional als Premis Oscar de 2022 als EUA.

## Influències

Bairéad va participar en l'edició de 2022 de les enquestes cinematogràfiques Sight & Sound, que se celebren cada 10 anys per commemorar les millors pel·lícules de tots els temps i classificar-les per ordre. Directors i crítics donen les seves 10 pel·lícules preferides de tots els temps per a l'enquesta; Bairéad va triar Ikiru (1952), Ciutadà Kane (1941), Saikaku Ichidai Onna (1952), 2001: una odissea de l'espai (1968), Desitjant estimar (2000), Ivànovo detstvo (1962), Salvatore Giuliano (1962), El espíritu de la colmena (1973), Un dels nostres (1990), i Amator (1979).

## Vida personal

Bairéad està casat amb Cleona Ní Chrualaoí, productora de An Cailín Ciúin. Tenen dos fills.

## Filmografia parcial
### Com a director

| Any | Títol | Notes |
| 2003 | Screwed | Curtmetratge; tan escriptor |
| 2005 | Mac an Athar (His Father's Son) | Curtmetratge; tan escriptor |
| 2009 | Finscéal Pháidí | Curtmetratge; tan escriptor |
| 2012 | Lorg na gCos: Súil Siar ar Mise Éire | Documental |
| 2015 | The Joy | Minisèrie |
| 2016 | Frank O'Connor: Idir Dhá Shruth | Documental |
| 2018 | Murdair Mhám Trasna | Telefilm; també guionisat |
| 2022 | An Cailín Ciúin (The Quiet Girl) | Llargmetratge; també guionista |

## Referències

* 1 2 «An Cailín Ciúin». Festival Internacional de Cinema de Berlín. [Consulta: 15 març 2023].
* 1 2 Miller, Stuart «Colm Bairéad discusses 'The Quiet Girl', an Oscar-nominee for best international feature». The Boston Globe, 21-02-2023 [Consulta: 17 març 2023].
* 1 2 Zuckerman, Esther «How Ireland Got Its First-Ever International-Feature Oscar Nomination». Vanity Fair, 21-02-2023 [Consulta: 17 març 2023].
* ↑ «The Quiet Girl». Rotten Tomatoes. Fandango Media. [Consulta: 15 març 2023].
* 1 2 «'The Quiet Girl' Director Colm Bairéad on Telling an Irish Story in the Irish Language (Exclusive)». aframe.oscars.org. Academy of Motion Picture Arts and Sciences, 23-02-2023 [Consulta: 17 març 2023].
* ↑ Abbatescianni, Davide «The Quiet Girl wins big at this year's Irish Film & Television Awards». cineuropa.org, 14-03-2022 [Consulta: 17 març 2023].
* ↑ «Colm Bairéad | BFI».
* ↑ Tabbara, Mona «Stars of Tomorrow 2022: Cleona Ní Chrualaoi (producer)». Screendaily.com, 29-06-2022 [Consulta: 17 març 2023].

## Enllaços externs

* Colm Bairéad - Lloc web oficial
# Gerald William Abrams

Gerald William Abrams (1939) és productor televisiu als Estats Units i pare de J. J. Abrams. Després de graduar-se a la Universitat Estatal de Penn, Abrams va començar a treballar en la televisió el 1956 amb WCBS TV com a executiu de comptes. En el 1971 va ser nomenat Gerent General de Ventes de KCBS, una propietat de la CBS a Los Angeles (Califòrnia). Dos anys més tard, Gerald Abrams va entrar a treballar a la Jozak Company com a vicepresident del departament creatiu, on va produir la sèrie guanyadora del premi Emmy, The Deflection of Simas Kudirka (1878). En el mateix any va formar la seva pròpia companyia, Cypress Point Produccions, amb la qual va produir obres com Flesh and Blood (1979) i Hearts of Fire (1987). Tot i que ha estat nominat pels premis Emmy en una desena d'ocasions, Abrams només va aconseguir aquest guardó una vegada, amb Nuremberg (2000). També va estar nominat dues vegades als Premi Globus d'Or.
Està casat amb Carol Abrams amb la qui ha tingut dos fills, J.J. Abrams i Tracy Abrams. La seva parella i ambdós fills treballen en la indústria de l'audiovisual.
# Gyanendra Bir Bikram Shah Dev

Gyanendra Bir Bikram Shah Dev (ज्ञानेन्द्र वीर विक्रम शाहदेव, en nepalès; Katmandú, Nepal, 1947) fou l'últim rei de Nepal, des del 4 de juny de 2001 fins al 28 de maig de 2008.
Nascut el 7 de juliol de 1947 i segon fill del rei Mahendra, el príncep fou designat sobirà durant dos mesos entre 1950 i 1951, mentre la resta de la Família Reial Nepalesa estava exiliada a l'Índia, però sense ser reconegut internacionalment. El seu avi Tribhuvan retornà al tron poc després, quan la dinastia Rana li concedí el poder.
Cinquanta anys després, amb el suïcidi del seu nebot Dipendra Bir Bikram Shah, qui havia assassinat gairebé tota la família, inclòs el rei Birendra, Gyanendra esdevingué novament rei. Degut a aquestes circumstàncies, els nepalesos han perdut la creença que els seus reis són encarnacions d'un déu.
El rei Gyanendra està casat amb Komal Rajya Lakxmi Devi Shah i tenen dos fills: el Príncep Hereu Paras Bir Bikram Shah Dev (nascut el 30 de desembre de 1971) i la Princesa Prerana Rajya Lakxmi Devi (nascuda el 29 de febrer de 1978). En el camp empresarial, Gyanendra controla la indústria tabaquera i participa en el sector turístic com a propietari d'alguns hotels a Katmandú.
L'1 de febrer de 2005, Gyanendra abolí el règim democràtic del Nepal i assumí la totalitat dels poders en un ambient d'aprovació popular, basat en un discurs moralitzador davant la generalitzada corrupció política i l'amenaça d'una guerrilla maoista.
El 25 d'abril de 2006, una aliança de set partits organitzà una sèrie de mobilitzacions exigint la seva renúncia al tron, a més de diverses vagues que van paralitzar l'economia del país. El rei va prometre convocar eleccions en un any davant l'escepticisme dels seus opositors i la pressió internacional dels seus veïns. El 21 d'abril anuncià en un discurs televisat que tornava "el poder al poble" i convocà als partits polítics a nomenar un nou primer ministre tan aviat com fos possible. El 23 d'agost de 2007 el govern nacionalitzà els palaus reials i li retirà el títol de cap d'estat. El 24 de desembre de 2007 el govern anuncià que abans de l'abril de 2008 s'aboliria la monarquia.
# Juan del Olmo Gálvez

Juan del Olmo Gálvez (Múrcia, 7 de juliol de 1958) és jutge de l'Audiència Nacional d'Espanya.
Llicenciat en dret per la facultat de dret de la Universitat de Múrcia, està casat amb la fiscal de Múrcia, María Luisa Fernández Delgado.
El jutge del Olmo començà la seva carrera professional (1986-89) en el País Basc, al Juzgado de Primera Instancia e Instrucción de Durango, a Biscaia.
L'any 1989 fou destinat al Juzgado de Primera Instancia e Instrucción de Cieza, a Múrcia, i, el mateix any, es traslladà al Juzgado de lo Penal número 3 de Múrcia, on atanyé la categoria de magistrado.
El 28 de juliol de 1998, el Consejo General del Poder Judicial el designà a substituir, en comissió de servei, Javier Gómez de Liaño al capdavant del Juzgado Central número 1 de l'Audiència Nacional espanyola. L'octubre de 1999 es reincorporà a la seva plaça al Juzgado de lo Penal número 3 de Múrcia.
El juny de l'any 2000 tornà cap a l'Audiència Nacional, en substitució del jutge Manuel García Castellón, també en comissió de serveis. Un any més tard, el Consejo General del Poder Judicial li donà la plaça de jutge titular de l'Audiencia Nacional.

## El cas Egunkaria

El 20 de febrer del 2003, dictà un aute que serví de base al tancament de l'empresa Egunkaria, SA, editora del diari en èuscar Euskaldunon Egunkaria, en trobar que ETA intervingué en la creació, la designació de directors la dinamització del diari. Deu persones hi foren detingudes, i s'hi denunciaren tortures.

## L'11-M

Del Olmo, com a titular del Juzgado de Instrucción número 6 de la Audiencia Nacional, dirigeix la nova oficina judicial, creada el 17 de març del 2004, que investiga els atemptats a Madrid l'11 de març de 2004.

## El cas El Jueves

Dia 20 de juliol de 2007 ordenà, emparat en diversos articles del codi penal esservíl, i a instàncies d'una denúncia interposada pel fiscal general del Estado Cándido Conde Pumpido, la retirada dels punts de venda de la revista El Jueves, pel fet que conté un dibuix d'una dona i un home que mantenen relacions sexuals. S'ha interpretat que aquesta parella podrien ser Felipe de Borbón i Letizia Ortiz. A conseqüència d'això, un gran nombre de mitjans de comunicació d'arreu del món han publicat massivament la caricatura, alhora que s'han expressat crítiques contràries a la retallada de la llibertat d'expressió dins Espanya.
# Károly Morvay

Károly Morvay (Budapest, Hongria, 27 de març de 1947) és un filòleg i universitari hongarès que va treballar per a la promoció de la llengua i la cultura catalanes al seu país. Viu a Elna (Rosselló) i està casat amb la Daniela Grau, militant associativa, social i política nord-catalana.
Autor amb Kálmán Faluba dels primers diccionaris català-hongarès (1990) i hongarès-català (1996), obra que els va valer el Premi Internacional Catalònia atorgat per l'IEC (1992).
El 2008 va ser guardonat de la primera edició del Premi Catalunya del Nord amb Els bons usos es perden. Petit diccionari fraseològic cerdanià, que estudia els fraseologismes de Contalles de Cerdanya (1959), d'en Jordi Pere Cerdà.

## Obres

* Diccionari català-hongarès (1990), amb el seu confrare Kálmán Faluba
* Diccionari hongarès-català (1996)
* Guia de conversa català-francès (1993)
* Guida alla conversazione italiano, catalano, spagnolo (1994)

## Referències

* ↑ «Biografies guardonats 2012 - Károly Morvay pàgina 15.». IPECC. [Consulta: 21 agost 2016].
* ↑ «Premis Catalunya del Nord». IEC Delegació de Perpinyà. [Consulta: 22 agost 2016].

## Enllaços externs

* Gemma Tramullas. «Károly Morvay: "Hay muchos motivos para ser catalanista"» (entrevista). elPeriódico. 12 octubre 2011.
# Lluís Brunet i Palou

Lluís Brunet i Palou (Sabadell, Vallès Occidental, 1954) és un fotògraf català.
Va començar publicar fotografies en premsa el 1969, col·laborant amb mitjans com La Vanguardia o El Correo Catalán, i el 1976 va obrir el seu primer estudi propi. Des de llavors s'ha especialitzat en fotografia publicitària, fotoperiodisme i en cobrir esdeveniments de moviments socials, sent un dels pioners en fer servir la fotografia digital i la tecnologia per al tractament i enviament d'imatges.
El 2009 va fer una exposició retrospectiva a l'Acadèmia de Belles Arts de Sabadell, amb el títol Llum, Imatge i ètica. Durant la dècada de 2010 s'ha centrat en fer un seguiment exhaustiu del procés independentista català. El 2011 va publicar What Catalans Want, editat per Liz Castro, on Toni Strubell va fer 35 entrevistes a personatges catalans per donar a conèixer la realitat catalana al món. El 2017 va rebre el Premi Dignitat 2016, en relació amb el seu compromís social i amb el país, juntament amb els també fotoperiodistes Jordi Borràs i Roser Vilallonga.
Està casat amb Maria Navarro i té tres fills: Marc, Pau i Montserrat.

## Referències

* ↑ «La fina sensibilitat de Lluís Brunet». Diari de Sabadell, 04-01-1975.
* ↑ «El fotògraf sabadellenc Lluís Brunet distingit amb el Premi Dignitat 2016 | Ràdio Sabadell». [Consulta: 2 agost 2017].
* ↑ associats, Partal, Maresma i «Lexposició 'Llum, Imatge i ètica' recull 40 anys de tràfic d'imatges de Lluís Brunet». VilaWeb.
* ↑ CNA. «'What Catalans Want’ – the book to better understand Catalonia» (en anglès). [Consulta: 2 agost 2017].
* ↑ «Trenta-cinc entrevistes que volen explicar Catalunya al món». Ara.cat.
* ↑ «Els fotògrafs Jordi Borràs, Lluís Brunet i Roser Vilallonga rebran el Premi Dignitat 2016». [Consulta: 2 agost 2017].
* ↑ «Lluís Brunet, a la recerca constant de la creativitat». La Gaceta (Diari de Sabadell), 12-03-2003.

## Enllaços externs

* Lluís Brunet i Palou - Lloc web oficial
# Lixosa

La lixosa, en anglès:Lyxose, és una aldopentosa — un monosacàrid que conté cinc àtoms de carboni i inclou un grup funcional aldehid. Té la fórmula química ${\ce {C5H10O5}}$. La lixosa es produeix rarament en la natura; `per exemple és un component del glicolípids bacterians.

## Referències

* ↑ Kay-Hooi Khoo et al., Chemistry of the Lyxose-Containing Mycobaper bacteriophage Receptors of Mycobacterium phlei/Mycobacterium smegmatis, Biochemistry, 35 (36), 11812-11819, 1996. Abstract

## Enllaços externs

* E. coli K-12 Pathway: L-lyxose degradation